Rikors ippreżentat fil-15 ta’ Ottubru 2024 – Chevtsov vs Il-Kunsill
(Kawża T-528/24)
Lingwa tal-kawża: l-Ingliż
Partijiet
Rikorrent: Viktor Arkadievich Chevtsov (Budapest, l-Ungerija) (rappreżentant: N. Tuominen, avukat)
Konvenut: Il-Kunsill tal-Unjoni Ewropea
Talbiet
Ir-rikorrent jitlob li l-Qorti Ġenerali jogħġobha:
tannulla, skont l-Artikolu 263 TFUE, id-Deċiżjoni ta’ Implimentazzjoni tal-Kunsill (PESK) 2024/2116 tas-26 ta’ Lulju 2024 li timplimenta d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja u l-involviment tal-Belarussja fl-aggressjoni Russa kontra l-Ukrajna 1 u r-Regolament ta’ Implimentazzjoni tal-Kunsill 2024/2113 tas-26 ta’ Lulju 2024 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fid-dawl tas-sitwazzjoni fil-Belarussja u l-involviment tal-Belarussja fl-aggressjoni Russa kontra l-Ukrajna 2, inkwantu dawn l-atti jikkonċernaw u jaffettwaw lir-rikorrent;
tikkundanna lill-Kunsill għall-ispejjeż.
Motivi u argumenti prinċipali
Insostenn tar-rikors tiegħu, ir-rikorrent jinvoka żewġ motivi.
L-ewwel motiv, ibbażat fuq żball ta’ evalwazzjoni fl-applikazzjoni tal-kriterju (b) u assenza ta’ ssodisfar tal-oneru tal-prova.
It-tieni motiv, ibbażat fuq ksur tal-prinċipju ta’ proporzjonalità u ksur tad-drittijiet fundamentali.
____________
1 ĠU L, 2024/2116.
1 ĠU L, 2024/2113.